દિલ્હીની એક વેબ ડીઝાઈનર યુવતી સલોની મલ્હોત્રાએ એવો પ્રયાસ કર્યો જે એક ઉદાહરણ સમાન છે. સલોનીના પ્રયાસે લોકોની વિચારધારા જ બદલી દીધી. માત્ર 23 વર્ષની ઉમરે સલોનીએ શહેરોથી દૂર તમિલનાડૂના અંતરીયાળ ગામમાં ‘દેસી ક્રૂ’ નામનો એક બીપીઓ શરૂ કર્યો અને થોડાક જ વર્ષોમાં આ એક સફળ બીપીઓ તરીકે સ્થાપિત થઇ ગયો. બીપીઓના માધ્યમથી સલોનીએ ગ્રામિણ યુવાનોને ગામડામાં જ રહીને કરિયર બનાવવા માટે પ્લેટફોર્મ પૂરૂ પાડ્યું.